stanford-oval/wikipedia huggingface dataset:
נחמיה שטרסלר

| --- | --- |

 לידה:  אוקטובר 1951 (בן 73) 
 מדינה:  ישראל ישראל
 השכלה:  אוניברסיטת תל אביב 
 מעסיק:  הארץ 
 פרסים והוקרה:  פרס סוקולוב 
 קישורים חיצוניים
 טוויטר:  NShtrasler
 
נחמיה שטרסלר (נולד באוקטובר 1951) הוא עורך ופרשן כלכלי ישראלי. כותב בעיתון "הארץ" ועוסק גם בפרשנות כלכלית בערוץ 2. בעבר הגיש בין היתר את הפינה בנושאי כלכלה וצרכנות, "ושלא יעבדו עליכם", בתוכנית הטלוויזיה "אולפן שישי".
ביוגרפיה

שטרסלר נולד בישראל. אביו, נפתלי, התגייס לצבא הבריטי ב-1941, נפל בשבי הגרמני ביוון, ושוחרר כעבור 4 שנים. שטרסלר סיים את תיכון עירוני ה' בתל אביב, במגמת אלקטרוניקה. שירת בצה"ל, בנ"מ בסיני, ביחידת בקרה, בין השנים 1970–1973.
הוא בעל תואר ראשון בכלכלה ותואר שני במנהל עסקים, שניהם מאוניברסיטת תל אביב. בשנת 1983 מונה לעורך הכלכלי של עיתון "הארץ", תפקיד בו כיהן עד סוף שנת 1998, עת מונה לעורך בכיר לכלכלה וחברה בעיתון.
שימש מרצה בבית הספר למינהל עסקים של אוניברסיטת תל אביב, לתלמידי תואר שני, וכיום משמש מרצה בבית הספר לעיתונאות במרכז הבינתחומי הרצליה.
פרסם שני ספרים:
"ושלא יעבדו עליכם" בהוצאת "כנרת זמורה-ביתן דביר", על 48 חוקי ישראבלוף של הכסף והפוליטיקה.
ספר הילדים "לאן נעלם עץ הכסף" בהוצאת "ידיעות ספרים", על מסע הרפתקאות של שתי ילדות שמגלות שכסף לא צומח על העצים, וצריך לעבוד קשה כדי להשיג אותו.
בשנת 2021 השתתף שטרסלר בעונה השנייה של תוכנית המציאות "הזמר במסכה" בתור הקיפוד, והודח חמישי מהתחרות.
בשנת 2024 השתתף בעונה החדשה של כלבוטק, שבה המשיך את פינתו מ"אולפן שישי".
שטרסלר נשוי ליפה שטרסלר, ראש ענף עתודה ניהולית בכירה בבנק לאומי, ואב לשלושה ילדים.
עמדות

שטרסלר הוא בעל תפיסת עולם ליברלית. הוא תומך בכלכלת שוק עם מדיניות רווחה, כלומר בכלכלה חופשית אך בלי לשכוח שלמדינה יש תפקיד מרכזי במתן עזרה ותמיכה לכל אלה שאינם יכולים לפרנס את עצמם.[דרוש מקור]
כחלק מעמדותיו הליברליות, הוא מאמין במשא ומתן לקראת הסדר עם הפלסטינים ותומך בפתרון של שתי מדינות לשני עמים.[דרוש מקור]
במאמריו הוא קורא לא אחת להקטנת תקציב המדינה, להורדת מיסים ולשמירה על גרעון נמוך, כדי ליצור משק צומח, אבטלה נמוכה וסקטור פרטי חזק ומתפתח. הוא תומך נלהב בפתיחת המשק לתחרות מיבוא כדי להביא להתייעלות ולהורדת מחירים. הוא תומך בהפרטת כל עסק שמחזיקה הממשלה, "כי הממשלה לא יודעת ולא מסוגלת לנהל עסקים". הוא מצדד ברפורמות במגזר הציבורי, ובפירוקם של מונופולים וקרטלים, שמוחזקים הן על ידי המדינה והן על ידי בעלי הון. הוא מתנגד להטבות המופרזות שמחלקת המדינה לבעלי הון וכותב לאורך שנים רבות נגד השכר המופרז שנוטלים לעצמם בעלי ההון ומנכ"לים שונים, שזה בעצם "שוד ברישיון".
שטרסלר רואה בעבודה ערך חברתי מרכזי, ולכן הוא תומך בכל יוזמה לעידוד היציאה לעבודה ולהקטנת האבטלה, כולל הגדלת שכר המינימום. לגבי אלה שאינם חלק משוק העבודה, כמו קשישים, חולים, נכים ומי שאינו מסוגל לעבוד, הוא מצדד בהגדלת התמיכה הממשלתית בהם, כחלק מהמלחמה בעוני.
שטרסלר תמך במדיניותו של בנימין נתניהו כשר האוצר ב-2003. לעומת זאת, הוא מבקר אותו בחריפות בגין מדיניותו הכלכלית החל מ-2009. כלפי חוק ההסדרים הביע שטרסלר דעה מורכבת: פעמים שמתח עליו ביקורת, אך הוא מדגיש את חשיבותו ככלי האפקטיבי היחיד להחיל שינויים. ביקר במאמרים רבים את התנהלותו של ישראל כץ בשנת 2020 ואף כינה אותו "שר האוצר הגרוע ביותר בתולדות ישראל." לטענתו, אי העברת תקציב הייתה מעילה בתפקיד השר.
ידוע גם בעמדותיו הלגלגניות והציניות כלפי הגופים הירוקים ומאבקיהם ותומך בעמדת היזמים שמנסים לקדם פרויקטים. יצא נגד המתנגדים לכביש חוצה ישראל, למתחם התיירות של יואב איגרא ליד שמורת תמנע ולהקמת התחנה לקליטת גז טבעי בצפון הארץ.
לאחר ההתנתקות פרסם חזון אופטימי לעתידה של רצועת עזה, תוך שהוא לועג לאזהרותיו של בנימין נתניהו על שיגור רקטות מהרצועה לישראל. כמו כן יצא בביקורת חריפה כלפי ועדת החקירה על הטיפול במפוני גוש קטיף וטען על הדו"ח שלה: "כבר מזמן לא קראתי דו"ח כה מעוות, כה מוטעה וחד-צדדי. דו"ח שהופך שחור ללבן, שנותן פרס לציניקנים שסחטו את הממשלה לאורך שנים, אך מעניק תעודת גנאי לפקידים ולפוליטיקאים שיצאו מגדרם כדי לעזור למפונים - וזכו לקיתונות של בוז והשמצות".
עם זאת אחרי טבח שבעה באוקטובר הודה בטורו בהארץ שטעה, וכך כתב, "חשבתי שיש עדיין סיכוי (קטן) להגיע איתם להסכם. הרי גם הם בני אדם שרוצים חיים טובים, לא מוות. ב–7 באוקטובר הבנתי שטעיתי. הם צמאי דם. הם מפלצות. הם טבחו, אנסו, קטעו איברים, שרפו וחטפו אזרחים. הם הוכיחו שמדובר בארגון איסלמיסטי קיצוני שמטרתו טבח כל היהודים והחלפת ישראל בפלסטין. ועם אויב כזה אי אפשר להגיע להסדר".
עד יולי 1998 כל המוצרים במשק היו פטורים מחובת סימון מחירים, אך שטרסלר ערך מאבק מתמשך בן 10 שנים לפרסום מחיר על גבי כל מוצר ומוצר. המאבק הוכתר בהצלחה כאשר משרד התעשייה והמסחר, בראשות נתן שרנסקי, פרסם צו שלפיו בתי עסק ורשתות שיווק יהיו חייבים להדביק תגיות מחיר על גבי כל מוצר ומוצר, החל מ-23 ביולי 1998.
בסוף 2020 נכנס שטרסלר לעימות עם השר ישראל כ"ץ אותו הוא מכנה "הורדוס". לאחר שכ"ץ הגיב לביקורת נגדו בסדרת פוסטים בפייסבוק בהם הוא מלגלג על "השטראסלרים" הגיב שטרסלר בסדרה ארוכה של כתבות נגד כ"ץ בטורו השבועי ב"הארץ" בהן הוא תוקף את כ"ץ והתנהלותו. עד סוף 2020 פרסם שטרסלר 18 כתבות בסדרה.
פרסים

במהלך עבודתו העיתונאית זכה בפרסים הבאים:
ב-1987 זכה ב"פרס העיתונאי הכלכלי המצטיין", מטעם "המרכז הישראלי לקידום חברתי וכלכלי", "בגין מאבק מתמשך ועקבי למען כלכלה חופשית, תחרות, ביצוע רפורמות, הקטנת מעורבות הממשלה, גירעון נמוך בתקציב והורדת מיסים. כל אלה מובילים להורדות מחירים, לשיפור השירות לאזרח ולהעלאת רמת החיים של כל שכבות הציבור".
ב-1988 זכה ב"פרס סוקולוב" בגין חשיפת הפנסיה שקיבל ארנסט יפת, ופרסום סדרת כתבות שקראה למיצוי הדין עם הבנקאים האחראים למשבר מניות הבנקים של 1983. מנימוקי ועדת השופטים: "סידרת המאמרים של נחמיה שטרסלר ועקרונות דוח ועדת בייסקי והפרשיות הנלוות, הצטיינה ברמה גבוהה של אמינות, של בהירות ושל עמידה על עקרונות, כמו גם בכושר ניתוח ובמיומנות כלכלית".
ב-2011 זכה בפרס ל"תקשורת כלכלית איכותית" מטעם "האגודה לזכות הציבור לדעת". בנימוקי ועדת הפרס צוין כי שטרסלר הוא "בעל ראיה אנליטית והבנה פוליטית-כלכלית גבוהה ביותר. כתיבתו מקורית ובעלת עצמאות וחשיבה שופעת. הוא עושה עבודה מקצועית ועניינית ומצביע על היבטים שעמיתיו לא תמיד רואים, ולא מהסס להביע עמדות לא מקובלות. כתיבתו של שטרסלר מעוגנת ביידע מעמיק ורחב ושליטה בפרטים".
ב-2012 קיבל פרס "מפעל חיים" מטעם אגודת העיתונאים בתל אביב, בגין "כתיבה ומאבק בן שנים רבות נגד מונופולים, קרטלים ופירמידות של המדינה ושל בעלי הון גדולים, במטרה להפוך את כלכלת ישראל לתחרותית יותר, צומחת יותר, עם מחירים סבירים יותר ואבטלה קטנה יותר, לטובת הצרכנים והאזרחים כולם". הוועדה ציינה גם ש"שטרסלר ידוע בעמדותיו הממוקדות והחדות בענייני כלכלה וחברה, ונמנה עם הבולטים והמשפיעים בעניינים אלה".
הערות שוליים

↑  מקבלי תארים מוסמר ובוגר, מעריב, 19 במאי 1976
↑  עורכי העתונים בוחרים הערב את עתונאי השנה, מעריב, 1 בינואר 1988
↑  חנוך מרמרי, פתאום שמענו בום, באתר העין השביעית, 1 בינואר 2008
↑  אבנר הופשטיין ואלעד מן, סוד גלוי, באתר העין השביעית, 25 ביוני 2015
↑   נחמיה שטרסלר, ומי יצלם עבורנו את הנייד של כץ (פרק ז'), באתר הארץ, 17 בנובמבר 2020
↑   נחמיה שטרסלר, כץ, אגב "חמלה", זוכר את מלכה חכם? (פרק ט'), באתר TheMarker‏, 24 בנובמבר 2020
↑  נחמיה שטרסלר, נס החומוס והדגים, באתר הארץ, 26 באוגוסט 2005
↑  נחמיה שטרסלר, ועדת החקירה למצב מפוני גוש קטיף נכשלה, לא של המדינה, באתר הארץ, 16 ביוני 2010
↑   נחמיה שטרסלר, צ'מברלין לא יוכל להביא ניצחון (29), באתר הארץ, 16 בינואר 2024
↑   כץ נגד שטרסלר, באתר הארץ, 30 בנובמבר 2020
| --- | --- |
בקרת זהויות :  NLI: 987007520588305171  GND: 1059268655  ISNI: 0000 0004 3742 5547  LCCN: no2015019946  VIAF: 311037656   WorldCat (עם VIAF): 311037656
לוט"ר אילת

| --- | --- |

 להיות שופך דם האדם ומגינו
 פרטים
 כינוי:  לוט"ר אילת
 מדינה:  ישראל ישראל
 שיוך:   צבא הגנה לישראל
 סוג:  יחידת השתלטות
 בסיס האם:  אילת 
 אירועים ותאריכים
 תקופת הפעילות:  1974–הווה (כ־50 שנה)
 נתוני היחידה
 ייעוד:  מלחמה בטרור וחילוץ בני ערובה באזור אילת והערבה
 כוח אדם:  לוחמי מילואים
 פיקוד
 יחידת אם:   עוצבת אדום
 דרגת המפקד:    סגן-אלוף
 
לוט"ר אילת באימון לוחמה מדברית
לוט"ר אילת (יחידה 7707) היא יחידת השתלטות מובחרת במילואים של צבא הגנה לישראל הכפופה לעוצבת אדום בפיקוד הדרום של צה"ל. היחידה היא יחידת מילואים בעל אופי ייחודי.
לוט"ר אילת בתרגיל אוגדתי, 2022
היסטוריה

היחידה הוקמה כיחידת התערבות ביוזמת אלוף פיקוד הדרום מתן וילנאי, במטרה להתמודד עם פיגועי מיקוח במרחב העיר אילת והערבה. לקחי הפיגוע במעלות, הביאו לתובנה כי ייקח זמן לא קצר עד להגעת כוחות מיומנים ליישובים מבודדים במקרה של אירוע פח"ע או במקרה של חטיפת בני ערובה.
לוט"ר אילת היא הגוף הצבאי היחיד שהוקם על ידי לוחמיו ולא להפך – על ידי הצבא. בראשית הדרך לוחמי היחידה הכשירו את עצמם בצורה לא פורמלית ואף רכשו בעצמם את כלי הנשק והאמצעים לביצוע משימתם. דור המייסדים ראה לנגד עיניו ערך מוביל אחד – "הגנה על הבית".
במרוצת השנים "גויסה" היחידה לצה"ל והוצבה תחת אוגדת אדום. תהליך זה של גיוס כלל גם מיסוד מבנה ארגוני, תוכניות אימונים, אמל"ח ואמצעים ובסופם הוגדרה כיחידת התערבות.
בשנת 1989 הטיל הרמטכ"ל, דן שומרון, על היחידה לטפל בפיגוע מיקוח בקיבוץ לוטן, במהלכו חדר חייל ירדני לקיבוץ והתבצר עם בת ערובה במחסן הסמוך למטעי התמרים. לוחמי היחידה ניהלו משא ומתן עם המחבל ולבסוף צלף מן היחידה ירה בו והרגו. לאור הצלחתה באירוע קיבלה היחידה מעמד של יחידת השתלטות, מעמד השמור רק ליחידות העילית במדינת ישראל: הימ"מ, סיירת מטכ"ל, שייטת 13 ויחידת מצדה.
באוגוסט 2011, בעקבות חדירת מחבלים מרצועת עזה לישראל דרך חצי האי סיני אשר ביצעו מתקפת טרור משולבת בקרבת אילת ורצחו 6 אזרחים, שוטר וחייל ופצעועוד כ-30 אזרחים, הוזנקו צוותי הכוננות של היחידה לזירה. לוחמי היחידה, אותם הוביל מפקדה, סא"ל תומר, כמו גם כוחות נוספים של צה"ל והימ"מ שהוזנקו לאזור, לחמו במחבלים והרגו אותם. ב-5 באוקטובר 2012 הוזעקה היחידה לטפל באירוע ירי בבית מלון באילת בו אדם חטף נשק ממאבטח, הרג עובד במלון וירה באחרים. הלוחמים ניסו תחילה לנהל משא ומתן עם היורה, אך לאחר שירה גם לעברם, החלו חילופי אש במהלכם נהרג המחבל
בשמחת תורה תשפ"ד 7 לאוקטובר 2023, במתקפת הפתע של חמאס בעוטף עזה, הגיעה היחידה לקיבוץ סופה וסיכלה חדירת מחבלים אליו יחד עם כיתת הכוננות של הקיבוץ.
ייעוד היחידה

לוט"ר אילת היא יחידת עילית של אוגדת אדום ופיקוד הדרום ומהווה יחידת השתלטות במרחב העיר אילת והערבה. היחידה ערוכה לתת מענה לאירוע טרור או בני ערובה בעיר אילת וסביבותיה. לוט"ר אילת היא אחת מחמשת יחידות ההשתלטות של מדינת ישראל: ימ"מ (משטרת ישראל), סיירת מטכ"ל, שייטת 13 ויחידת מצדה (שירות בתי הסוהר). מנגד, מדובר ביחידת ההשתלטות היחידה המתבססת באופן מלא על לוחמים ומפקדים במילואים.
היחידה מחזיקה כוננות מיידית 24/7 כל ימות השנה, מתבססת על כוננות צוותי הלוחמים במילואים וערוכה לכל תרחיש בגזרתה.
תחום האחריות והפעולה של היחידה הוא העיר אילת וסביבותיה ומרחב יישובי הערבה.
משמעות סמל היחידה

סמל היחידה מורכב מענן, ברק וכנפיים.
הענן מסמל את "צבא השמיים" – כינוי לאירוע חוטפים ובני ערובה.
הברק מסמל את המהירות ועוצמת התגובה של היחידה.
הכנפיים מסמלות את ההגנה שמקנה היחידה – העיר החוסה תחת כנפי היחידה.
מוטו היחידה הוא "להיות שופך דם האדם ומגינו" (לקוח משירו של אלתרמן "ליל חניה") מייצג את המורכבות והניגוד התמידי בו מתקיימת היחידה, מצד אחד להיות נחוש, נחרץ ועוצמתי אל מול כל אויב ומצד שני לקיים זאת תוך שמירה וללא פגיעה בבני ערובה וחפים מפשע.
מבנה היחידה

היחידה מורכבת משלוש פלגות לוחמות ושתי פלגות סיוע.
ליחידה צוותים לוחמים מקצועיים (מקבילים לצוותים ביחידות מקבילות כגון הימ"מ):
צוות "קופים" – צוות בעל יכולות טג"ח, גלישת חבלים, סנפלינג וטיפוס קרביים.
צוות פריצה – צוות בעל מיומנות פריצה חמה וקרה באופן שקט או רועש.
צוות צלפים – צוות המחזיק באמל"ח ייחודי ורובי צלפים המאפשרים צליפה במטרות מורכבות ומרוחקות.
צוות תצפיות – צוות המספק מודיעין קרבי ייחודי בזמן אמת.
קבלה, מיון והכשרה

היחידה מבוססת על כוחות מילואים בלבד. לוחם ביחידה נדרש לעמוד בתנאי הסף: תושב אילת והסביבה, הכשרת רובאי 3 וקורס פיקודי, או רובאי 5 ומעלה. בוגר קורס אחיד של מערך האבטחה הממלכתי או בוגר יחידות מיוחדות לא צבאיות כגון ימ"מ וימ"ס של משמר הגבול וכדומה.
הליך המיון כולל בדיקת התאמה ראשונית, התאמה ביטחונית וראיון אישי. אלו שעברו את הליך המיון יעברו לשלב הבא, שלב ההקמה.
בשלב ההקמה מוכשרים החניכים כלוחמי טרור. הכשרה זו מתרחשת פעם בשנה. היא אורכת כחמישה שבועות וכוללת רכישת מיומנויות מיוחדות בקרב מגע, ירי באקדח וברובה סער וכלל תרגולות היחידה המיוחדות. בסוף ההכשרה קובע סגל המדריכים האם החניך עמד בדרישות להפוך ללוחם ביחידה.
עם סיום שלב ההכשרה, עובר הלוחם החדש תהליך של חניכה ביחידה שבסיומו הופך ללוחם מן המניין. לוחמים מתאימים יכולים לעבור הכשרה נוספת ולהפוך "ללוחם מקצועי"- לוחם בעל מיומניות גלישה וטיפוס (קופים), צליפה או פריצה.
מפקדי היחידה בעבר

בפסקה זו אין מקורות ביבליוגרפיים כלל, לא ברור על מה מסתמך הכתוב בה וייתכן שמדובר במחקר מקורי. 
אנא שקלו לשפר את אמינות הפסקה באמצעות הבאת מקורות לדברים ושילובם בגוף הפסקה בצורת קישורים חיצוניים והערות שוליים.
סגן-אלוף מיכאל לב
סגן-אלוף סטיב וייס
סגן-אלוף אריה זקס
סגן-אלוף נחמיה בן טוב
סגן-אלוף תומר ביצר
סגן-אלוף פיני וויזגן
רב-סרן אבי אלפסי
ראו גם

יחידות מובחרות בצה"ל
מתקפת הטרור בדרום ישראל (2011)
הערות שוליים

↑  אור הלר, ראשים יעופו פה, בלייזר, ‏ גיליון אוגוסט 2015, עמודים 50–54, כפי שהועלה באתר פרש.
↑  "לוט"ר אילת השתלטו על העיר", במחנה, 4 בנובמבר 2010
↑  מערכת אתר צה"ל, בתגובה לפיגועים בדרום: תקיפה נרחבת של מטרות טרור ברצועת עזה, באתר צה"ל (דרך ארכיון האינטרנט), 19 באוגוסט 2011.
↑  רונית זילברשטיין, הוקפצו מהבית לקרב, ישראל היום, 26 באוגוסט 2011.
↑  אמיר בוחבוט‏, מיוחד: האחראי לסיכול פיגועים בדרום חוזר למתקפת הטרור, באתר וואלה, 29 בספטמבר 2011.
↑  מערכת אתר צה"ל, מפקד לוט"ר אילת: "האירוע בדרום עדיין בעיצומו", באתר צה"ל (דרך ארכיון האינטרנט), 19 באוגוסט 2011.
↑  חסן שעלאן, עומרי אפרים ומאיר אוחיון, הרצח במלון: "היורה סיכן השוטרים – ולכן נורה", באתר ynet, 5 באוקטובר 2012.
↑  הם הגיעו משום מקום והצילו את קיבוץ סופה: הכירו את יחידת לוט"ר אילת, נבדק ב-2023-12-03
צלף של לוט"ר אילת חמוש במערכת נשק צלפים בארט REC10 עם משתיק קול וכוונת טלסקופית ליאופולד סימן 6.
טו'ר שן

פסל הוקרה עבור האל טו'ר שן בבירת סין, בייג'ינג, 2008
טו'ר שן (סינית פשוטה: 兔儿神; סינית מסורתית: 兔儿神; פין-יין: Tùrshén, רוח הלוורט) או טו שן (סינית: 兔神; פינין: Tùshén, "אל הארנב"), הוא אלוהות סינית אשר מנהל אהבה ויחסים רומנטיים בין הומוסקסואלים. פירוש שמו המילולי הוא "אלוהות ארנבת". חסידיו מתייחסים אליו כטא יה (סינית פשוטה: דוד; סינית מסורתית: דוד; פין-יין: דהיה, "המאסטר").
בסיפור עממי מהמאה ה-17 בפוג'יין, מסופר על אדם בשם הו טיאנבאו אשר מאוהב בפקיד פרובינציאלי, ומרגל אחריו כדי לראותו בחדר אמבטיה. הפקיד מענה והורג את אותו אדם, שחוזר מהמתים בדמות מסר (ארנב בשנתו הראשונה) בחלומו של זקן בכפר. בחלום רוחו מוצגת כי מכיוון שפשעו היה פשע של אהבה, פקידי העולם התחתון החליטו לתקן את עוולו על ידי מינויו לאל השומר על אהבה הומוסקסואלית. רוחו דורשת מגברים מקומיים לבנות לו מקדש בו יוכלו להבעיר קטורת לטובת "ענייני גברים". הסיפור מסתיים באומרו כי:
"לפי מנהגי מחוז פוג'יאן, מקובל שאדם וילד יקשרו קשר [צ'י] וידברו זה עם זה כאילו אל אחים. כששמעו את הכפרי מספר את החלום, שאר הכפריים התאמצו לתרום כסף כדי להקים את המקדש. הם שתקו על הנדר הסודי הזה, שאותו מילאו במהירות ובשקיקה. אחרים התחננו לדעת את הסיבה לבניית בית המקדש, אך לא גילו זאת. כולם הלכו לשם להתפלל".
אגדות

על פי אוסף הסיפורים החכם לא ידבר, שנכתב על ידי המלומד יואן מיי בתקופת שושלת צ'ינג הכולל 746 סיפורים ב-24 כרכים, טו'ר שן היה אדם בשם הו טיאנבאו (胡天保) שהתאהב במפקח קיסרי נאה מאוד במחוז פוג'יין בסין. יום אחד הוא נתפס מציץ על המפקח דרך קיר בחדר אמבטיה, ובשלב זה הוא התוודה על חיבתו בעל כורחו כלפיו. המפקח הקיסרי גזר על טיאנבאו גזר דין מוות במכה. חודש לאחר מותו, הוא הופיע לאדם מעיר הולדתו בחלום, בטענה שמכיוון שפשעו עליו נרצח היה פשע של אהבה, פקידי העולם התחתון החליטו לתקן את העוול על ידי מינויו לאל ושומר על אהבה הומוסקסואלית. לאחר חלומו הקים האיש מקדש להו טיאנבאו, שהפך לפופולרי מאוד בפוג'יין, עד כדי כך שבתקופת צ'ינג המאוחרת, אנשי של טיאנבאו נועדה להשמדה על ידי ממשלת צ'ינג.
לעיתים טוור שן מתואר כאלוהות האלטרנטיבית ליואה לאו, אל הנישואים והאהבה במיתולוגיה הסינית, עבור יחסים הטרוסקסואלים.
קבוצות

מונח סלנג להומוסקסואלים בסין האימפריאלית המאוחרת היה "ארנבים" ולכן הו טיאנבאו מכונה אלוהות הארנב, אם כי למעשה אין לו שום קשר עם ארנבות ואין לבלבלו עם טי'ר יאי המוכר בתור "הארנב על הירח" הקשור לפולחן כלפי הירח, שכן נחשב לארנב הירחי של האלה צ'אנג'ה.
קבוצות > דיכוי על ידי הממשלה

תמונות של הו טיאנבאו מציגות אותו בחיבוק עם אדם אחר. התחושה שתושבי הכפר חייבים לשמור בסוד את הסיבה למקדש בסיפור עשויה להתייחס ללחץ של השלטונות המרכזיים בסין לנטוש את הנוהג. פקיד שושלת צ'ינג, זו גוי (1731–1807), מנהל מעגל מס התבואה של פוג'יין בשנת 1765, שאף לתקנן את המוסר של האנשים באמצעות "איסור על כתות מרושעות" בעוד אחת מהן אותה מצא כמטרידה במיוחד הייתה אנשיו של הו טיאנבאו. כפי שהוא דיווח באמרו כי, "התמונה היא של שני גברים המחבקים זה את זה, פניו של האחד צורם במקצת עם גילו, בעוד השני רך וחיוור. [הרקה שלהם] נהוג לכנות את המקדש הרשמי הקטן. כל הגנבים ההוללים וחסרי הבושה שראו צעירים או צעירים גברים רוצים לקיים איתם יחסים לא חוקיים מתפללים לעזרה מאליל הטיח. אחר כך הם מתכננים לפתות ולהשיג את מושאי תשוקתם. הם ידועים בתור הסיוע הסודי של הו טיאנבאו".
קבוצות > פרשנויות מודרניות

אף על פי שט'ור שן זוכה להערכה עממית על ידי מקדשים מסוימים, ייתכן שכמה אסכולות טאואיסטיות ראו הומוסקסואליות כהתנהלות מינית שלילית במהלך ההיסטוריה, ככל הנראה בהתחשב בכך שהיא מתרחשת מחוץ לנישואים. עם זאת, כתבי קודש של טאואיזם רבים אינם מזכירים דבר נגד יחסים חד מיניים, המוגדרים כמי ששומרים בעיקר על נייטרליות בנושא.
הסיפור עשוי להיות ניסיון למיתולוגיזציה של מערכה של נישואים חד מיניים בפוג'יין שעליה העידו המלומד שן דפו והסופר מהמאה ה-17, לי יו. לי יו תיאר את הטקס באומור כי, "הם לא מדלגים על השלושה כוסות תה או ששת טקסי החתונה - זה בדיוק כמו נישואים נאותים עם חתונה רשמית".
קית' סטיבנס דיווח כי ראה תרחישים כאלו בקהילות דוברות הוקיאן בטאיוואן, מלזיה, תאילנד וסינגפור. סטיבנס התייחס למראות אלו כמערכת יחסים של "אחים" או "נסיכים" וכינה אותן טייבאו (太保). לרוב נאמר לסטיבנס ששתי הדמויות בחיבוק היו אחים, ורק במקדש אחד בפוג'יין נאמר לו שהיו להומוסקסואלים.
ההיסטוריה של הו טיאנבאו נשכחה במידה רבה אפילו על ידי שומרי המקדש. עם זאת, ישנו מקדש במחוז יונגה, טאיוואן המכבד את הו טיאנבאו במסווה המסורתי שלו הידוע בתור היכל הברק הצבאי (威明堂).
קבוצות > תחייה

בשנת 2006, כומר טאואיסטי בשם לו ווי-מינג ייסד מקדש לטו'ר שן במחוז יונגה בעיר ניו טאיפיי בטאיוואן. כ-9,000 עולי רגל הומוסקסואלים מבקרים במקדש מדי שנה ומתפללים עבורם למצוא בן זוג מתאים. המקדש עורך גם טקסי נישואים חד מיניים לזוגות הומוסקסואלים.
נכון לשנת 2021, המקדש מוגדר כמקדש היחיד שקיים לאלוהות הומוסקסואלית בעולם.
בתרבות

טו'ר שן מוצג כדמות הראשית של הדרמה הטאיוואנית משנת 2010, השידוכים של אל הארנב (The Rabbit God's Matchmaking).
בסרטו של במאי הסרטים הסיני אנדרו תומאס הואנג משנת 2019, נשיקת אל הארנב (Kiss of the Rabbit God), טו'ר שן מוצג כמי שמפתה עובד במסעדה.
טו'ר שן מופיע בפרק ה-8 של העונה ה-3 בסדרת הרומן אלים אמריקאים, "ההתלהבות של השריפה" (The Rapture of Burning) בו מוצג על ידי השחקן דניאל יוני.
ראו גם

זכויות להט"ב בטאיוואן
זכויות להט"ב בסין
הערות שוליים

↑  Taoist homosexuals turn to the Rabbit God - Taipei Times, www.taipeitimes.com, ‏2007-10-21
↑  Michael Szonyi, The Cult of Hu Tianbao and the Eighteenth-Century Discourse of Homosexuality., Late Imperial China 19, 1998, עמ' 1–25 doi: 10.1353/late.1998.0004
↑  Wenqing Kang, Obsession : male same-sex relations in China, 1900-1950, Hong Kong : Hong Kong University Press, 2009, ISBN 978-962-209-980-7
↑  MICHAEL GOLD, Praying for a soul mate at Rabbit Temple, The Star (באנגלית)
1 2  Why Taiwan's 'Rabbit' Temple Is Almost Exclusively Gay, HuffPost, ‏2015-01-19 (באנגלית)
↑  "Taiwan's gays pray for soul mates at 'Rabbit' temple". Reuters (באנגלית). 2015-01-19. נבדק ב-2021-12-16.
1 2  Rabbit God, The Singapore LGBT encyclopaedia Wiki (באנגלית)
↑  NOWNESS (2019-06-28), Kiss of the Rabbit God - NOWNESS, נבדק ב-2021-12-16
פסליו של ט'ור שן המוצגים במוזיאון העממי של בייג'ינג (מקדש דונגיו), סין
סאלי קורנבלות'

| --- | --- |

 לידה:  1961 (בת 63 בערך) פטרסון, ארצות הברית 
 שם לידה:  Sally Ann Kornbluth 
 ענף מדעי:  ביולוגיה של התא 
 מקום לימודים:  ויליאמס קולג'  אוניברסיטת רוקפלר  קולג' עמנואל 
 מוסדות:  אוניברסיטת דיוק  המכון הטכנולוגי של מסצ'וסטס 
 תלמידי דוקטורט:  Daniel Colón-Ramos 
 פרסים והוקרה:  עמיתה באגודה האמריקאית לקידום המדע (2010) 
 מספר צאצאים:  2 
 אתר רשמי
 
סאלי אן קורנבלות' (באנגלית: Sally Ann Kornbluth; נולדה ב-1961) היא ביולוגית תאים אמריקאית ממוצא יהודי, המכהנת כנשיאה ה-18 של המכון הטכנולוגי של מסצ'וסטס מאז ינואר 2023.
קורנבלות' שימשה כמנהלת אקדמית של אוניברסיטת דיוק בין השנים 2014 ל-2022 וכסגנית הדיקן למדע בסיסי של בית הספר לרפואה של אוניברסיטת דיוק מ-2006 עד 2014.
ביוגרפיה

קורנבלות' נולדה בפטרסון שבניו ג'רזי, וגדלה בפייר לון. אביה ג'ורג' היה רואה חשבון ואמה, מריסה גלווני (אנ'), הייתה זמרת אופרה.
קורנבלות' קיבלה תואר ראשון BA עם התמחות במדע המדינה מוויליאמס קולג' ב-1982 ותואר ראשון במדעים עם התמחות בגנטיקה מעמנואל קולג' (אנ') של אוניברסיטת קיימברידג' הבריטית ב-1984. היא קיבלה תואר דוקטור לפילוסופיה באונקולוגיה מולקולרית (אנ') מאוניברסיטת רוקפלר ב-1989.
קריירה

קורנבלות' הפכה לחברה בפקולטה באוניברסיטת דיוק ב-1994. היא כיהנה כסגנית דיקן למדעים בבית הספר לרפואה של אוניברסיטת דיוק בין השנים 2006 ל-2014.
ב-2014 היא נבחרה למנהלת אקדמאית של אוניברסיטת דיוק, האישה הראשונה שמשרתת בתפקיד זה.
קריירה > נשיאת המכון הטכנולוגי של מסצ'וסטס

בשנת 2022 נבחרה קורנבלות' לנשיאה ה-18 של המכון הטכנולוגי של מסצ'וסטס וירשה את ליאו רפאל רייף (אנ'), היא נכנסה לתפקיד בשנת 2023, בטקס הכניסה היא ציינה כי את יעדיה כנשיאה לרבות האצת העבודה על שינויי אקלים וחיזוק הקשרים בין הנדסה ומדעי החיים.
בעקבות טבח שבעה באוקטובר, קורנבלות' ושתי נשיאות אוניברסיטה נוספות (ליז מגיל מאוניברסיטת פנסילבניה וקלודין גיי מאוניברסיטת הרווארד) זומנו לשימוע בקונגרס בדצמבר 2023, לאחר שהועלתה ביקורת ציבורית כנגדן שלא פעלו לכאורה נגד האנטישמיות בקמפוסים ולא גינו את חמאס בצורה מספקת. קורנבלות', ממוצא יהודי, נחקרה על ידי אליס סטפניק האם קריאות ל"רצח עם של יהודים" מהוות עבירה של הטרדה ובריונות, וענתה שהן יכולות להיות "אם הן מכוונות ליחידים, ולא רק הצהרות פומביות". בנוסף אמרה קורנבלות' שהיא לא שמעה קריאות לרצח עם. על פי סטפניק קריאות "אינתיפאדה" ו"מהנהר עד לים" עשויות להיחשב כ"קריאה לרצח עם" של העם היהודי. סטפניק אמרה לאחר השימוע כי התשובות שניתנו הן אנטישמיות ובלתי קבילות. לאחר מכן קיבל בית הנבחרים החלטה לקרוא לקורנבלות' ולנשיאות האחרות להתפטר מתפקידן. קורנבלות' היא היחידה מבין השלוש שלא התפטרה.
חיים אישיים

קורנבלות' נשואה לדניאל לו, פרופסור לפרמקולוגיה וביולוגיה של הסרטן בבית הספר לרפואה של אוניברסיטת דיוק. יש להם שני ילדים. קורנבלות' היא ממוצא יהודי.
הערות שוליים

1 2 3 4 5 6 7  Bradt, Steve (2022-10-27). "Sally Kornbluth is named MIT's 18th president". Jewish Journal (באנגלית אמריקאית). נבדק ב-2023-12-06.
1 2  "Sally Kornbluth". MIT Department of Biology (באנגלית אמריקאית). נבדק ב-2023-03-26.
↑  WRAL (2018-07-26). "'Two remaining men': Female leaders become majority at Duke schools". WRAL.com (באנגלית). נבדק ב-2019-05-23.
↑  Belkin, Douglas; Ellis, Lindsay (2023-10-11). "Blaming Israel for Hamas Attacks Sparks Backlash Across U.S., Exposing Deep Rifts". The Wall Street Journal (באנגלית אמריקאית). נבדק ב-2023-10-13.
↑  יפה שיר-רז, "אני לא 'מרגישה' בלתי בטוחה בקמפוס. אני לא בטוחה. כישראלית וכיהודייה א, באתר rtmag.co.il, ‏2023-12-05
1 2  Ivy League presidents reckon with swift backlash to remarks on campus antisemitism, AP News, ‏2023-12-07 (באנגלית)
↑  Karni, Annie (2023-12-07). "Questioning University Presidents on Antisemitism, Stefanik Goes Viral". The New York Times (באנגלית אמריקאית). ISSN 0362-4331. נבדק ב-2024-01-04.
↑  Savannah Kuchar, Zachary Schermele, University presidents face investigation, walk back responses after heated hearing on antisemitism, USA TODAY, ‏7.1223 (באנגלית אמריקאית)
↑  Ron Kampeas, US House calls on MIT, Harvard presidents to resign over campus antisemitism, זמן ישראל, ‏15 בדצמבר 2023
| --- | --- |
בקרת זהויות :  VIAF: 305400302   WorldCat (עם VIAF): 305400302
אדוארד בוכנר

| --- | --- |

 לידה:  20 במאי 1860 מינכן, הקונפדרציה הגרמנית 
 פטירה:  13 באוגוסט 1917 (בגיל 57) פוקשאן, ממלכת רומניה 
 ענף מדעי:  כימיה
 מקום מגורים:  גרמניה
 מקום קבורה:  בית הקברות הצבאי הגרמני של פוקשאן 
 מקום לימודים:  אוניברסיטת מינכן  האוניברסיטה הטכנית של מינכן  אוניברסיטת ארלנגן-נירנברג 
 מנחה לדוקטורט:  אדולף פון באייר 
 מוסדות:  אוניברסיטת טיבינגן  אוניברסיטת הומבולדט של ברלין  אוניברסיטת ורוצלב  אוניברסיטת וירצבורג  אוניברסיטת מינכן 
 פרסים והוקרה:  פרס נובל לכימיה (1907)  מדליית ליביג (1905) 
 בן או בת זוג:  Lotte Stahl 
 תרומות עיקריות
 מחקרים ביוכימיים גילוי תסיסה חוץ תאית
 
אדוארד בוכנר (בגרמנית: Eduard Buchner‏; 20 במאי 1860 – 13 באוגוסט 1917) היה כימאי גרמני, חתן פרס נובל לכימיה לשנת 1907, "על מחקריו הביוכימיים וגילוי תסיסה חוץ תאית".
בוכנר הפריך את ההנחה של לואי פסטר שתסיסה דורשת את קיומם של שמרים חיים ובמקום זאת הראה שהתסיסה מתבצעת על ידי אנזימים הנמצאים גם בשמרים מרוסקים.